 בישול: ואפי' בדיעבד אסור התבשיל וע''י עכו''ם יש לפקפק ולהתיר בדיעבד עיין תשובת רמ''א סי' ק''ך וע''ל סי' רנ''ג ס''ק י''א. וכתב בשל''ה ואם עדיין לא חשכה אע''ג דמדינא מותר לומר לעכו''ם מ''מ יש ליזהר משום לא פלוג ועיין סי' רס''א ס''א: דיני שהיה והטמנה בקיצור כללא דמילתא בזמן הזה אין לנו שום הטמנה כיון שמגולה למעלה אך להרב''י צריך שלא תהא הקדירה נוגעת בגחלים וא''כ ה''ל שיהוי. ובבשר צריך ליתנו חי סמוך לחשיכה ממש או שנתבשל כמב''ד קודם שחשכה. ובצלי ועוגה ופשטיד''א לא מהני חי ובעינן שיתבשל כמב''ד קודם שבת. ובתנור טוח בטיט הכל שרי ואם יש גחלים לוחשות אין לפותחו כ''א ע''י עכו''ם. ואם הגחלים סביב הקדירה לא יקח הישראל הקדירה כי אם עכו''ם. ואם הקדירה עומדת על הגחלים שרי אם א''א בענין אחר וה''ה בליל שבת ולהניח תבשיל חם אצל התנור שרי אפי' הוסק כבר. ועל התנור נהגו היתר אם לא הוסק עדיין. ואם נתן לבינה או ד''א על התנור ואח''כ נותן הקדירה עליה שרי אפי' הוסק ובתבשיל קר אפי' קודם שהוסק אסור אפי' לסמוך כ''א ע''י עכו''ם קודם שהוסק ולאחר שהוסק אפי' ע''י עכו''ם אסור כ''א לצורך חולה או קטן שאין לו מה לאכול ודבר שאין בו רוטב אפי' קר כחם דמי. ואם לא נצטנן לגמרי אפי' יש בו רוטב נהגו להקל ואם מניחו במקום שאין יכול להתחמם עד שהיס''ב מותר לסמוך אצל תנור אבל לא עליו אא''כ יש דבר המפסיק וה''ה לתוך הקכלי''ן בעינן דבר המפסיק אבל ע''ג לבזבז שסביב התנור ה''ל סמיכה וה''ה במיני משקין ופירות דינא הכי. וע''ג קדירה הקבוע בתנור נמי דינא הכי אבל לתת לתוכן קנקן עם משקין פשיטא דאסור. וישראל אסור ליתן מים לתוך הקדירה ההיא אפי' קודם שהוסק אך אם נותנו עכו''ם קודם שהוסק שרי ליהנות מהם וגם אם נתן ישראל ע''ש סמוך לחשיכה אסור כמ''ש ס''ס רנ''ד. אסור לכרוך בשבת קדירה עם מאכל חם בכרים ובכסתות. אבל אם פינן לקדירה אחרת מותר לכרוך קדירה ההיא: